Ο **Σπένσερ Νέλσον**, γεννημένος στις 11 Ιουλίου 1980 στο Ποκατέλο του Αϊντάχο, είναι Αμερικανός / Αζερμπαϊτζανός πρώην καλαθοσφαιριστής, ο οποίος αγωνιζόταν στην θέση του σμολ και πάουερ φόργουορντ.

Καριέρα
-------

Ο Νέλσον ξεκίνησε να αγωνίζεται στο λύκειο του Ποκατέλο και αναδείχθηκε καλύτερος αθλητής της χρονιάς του 1998, με 22,0 πόντους, 11,0 ριμπάουντ, 5,0 ασίστ και 2,0 κοψίματα ανά αγώνα. Φοίτησε στο κολέγιο του Γιούτα Στέιτ, αλλά μετά τον πρώτο του χρόνο πήγε σε μία διετή αποστολή για την εκκλησία του Ιησού Χριστού και των νεότερων Αγίων στην Οκλαχόμα. Επέστρεψε στο κολέγιο το 2002, συνεχίζοντας για τρία χρόνια, έχοντας 16,0 πόντους, 7,9 ριμπάουντ και 4,8 ασίστ ανά αγώνα στην τελευταία του χρονιά.

Μετά το τέλος της κολεγιακής του καριέρας δεν έγινε ντραφτ για το ΝΒΑ και υπέγραψε στην γερμανική Μπάμπεργκ, παρά το ότι δοκιμάστηκε από την ομάδα των Γιούτα Τζαζ. Την επόμενη χρονιά, φόρεσε την φανέλα της Μπένετον Τρεβίζο, όπου αγωνίστηκε σε 33 παιχνίδια πρωταθλήματος με μέσους όρους 7,5 πόντων και 5,2 ριμπάουντ.

Συνέχισε στην Φορτιτούντο Μπολόνια, όπου παρέμεινε εφεδρικός παίζοντας συνολικά σε δέκα αγώνες πρωταθλήματος και Eurocup. Το 2008-09, φόρεσε την φανέλα του Άρη, με τον οποίο κατέκτησε την τέταρτη θέση του ελληνικού πρωταθλήματος, με 9,8 πόντους και 7,2 ριμπάουντ ανά αγώνα.

Την επόμενη σεζόν, αγωνίστηκε με την ομάδα του Περιστερίου, το οποίο κατέλαβε την ένατη θέση στην Ελλάδα.

Τον Ιούλιο του 2010, υπέγραψε στην ισπανική Γκραν Κανάρια, με την οποία αγωνίστηκε στην Liga ACB για τρεις σεζόν. Έπαιξε σε 100 παιχνίδια πρωταθλήματος και 17 ακόμη για το Eurocup, με καλύτερη του χρονιά το 2012-13 όπου είχε μέσο όρο 13,1 πόντων ανά αγώνα.

Τις δύο τελευταίες χρονιές της καριέρας του επέστρεψε στην Ιταλία, φορώντας την φανέλα της Μοντεπάσκι Σιένα και της Βενέτσια, πριν ανακοινώσει την αποχώρηση του από την επαγγελματική καλαθοσφαίριση στις 14 Ιουλίου 2015.

Παραπομπές
----------

1. ↑  «4 Yeni Azeri (Spencer, Rindin, Davis, Rasim)». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 19 Νοεμβρίου 2015.
2. ↑  High School Basketball Players Born In Pocatello[*νεκρός σύνδεσμος*]
3. ↑  «Hi I'm Spencer Nelson | Mormon | D6ZN - Mormon.org». Αρχειοθετήθηκε από το πρωτότυπο στις 15 Σεπτεμβρίου 2018. Ανακτήθηκε στις 19 Νοεμβρίου 2015.
4. ↑  «Spencer Nelson - utahstateaggies.com - Utah State Official». Αρχειοθετήθηκε από το πρωτότυπο στις 9 Αυγούστου 2011. Ανακτήθηκε στις 19 Νοεμβρίου 2015.
5. ↑  «GHP Bamberg verpflichtet Spencer Nelson - Schönen Dunk». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 19 Νοεμβρίου 2015.
6. ↑  «Julie Clayton-Spencer Nelson | The Utah Statesman». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 19 Νοεμβρίου 2015.
7. ↑  Spencer Nelson #32 of Beghelli Bologna (R) in action during the ULEB Cup Game 2 between Beghelli Bologna and CEZ Nymburk
8. ↑  «Χτύπημα» με Σπένσερ Νέλσον![*νεκρός σύνδεσμος*]
9. ↑  Peristeri gets Nelson and Wilkinson[*νεκρός σύνδεσμος*]
10. ↑  «Gran Canaria 2014 and Spencer Nelson reach to a one-year agreement». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 19 Νοεμβρίου 2015.
11. ↑  «Mens Sana Siena agreed to terms with Spencer Nelson». Αρχειοθετήθηκε από το πρωτότυπο στις 14 Ιουλίου 2014. Ανακτήθηκε στις 19 Νοεμβρίου 2015.
12. ↑  «Reyer Venezia announces Spencer Nelson». Αρχειοθετήθηκε από το πρωτότυπο στις 22 Νοεμβρίου 2014. Ανακτήθηκε στις 19 Νοεμβρίου 2015.
13. ↑  «Spencer Nelson retires at 35». Αρχειοθετήθηκε από το πρωτότυπο στις 15 Ιουλίου 2015. Ανακτήθηκε στις 19 Νοεμβρίου 2015.

Πηγές
-----

* Spencer Nelson - Eurobasket
* DraftExpressProfile: Spencer Nelson, Stats
* NELSON, SPENCER - Euroleague Basketball[*νεκρός σύνδεσμος*]